Different Understanding Of Religion By Different Scholars
sahi rawayya yeh hai ke samjhne ke Saath Saath Khud ko us iztrar me na mubtila hone den. us cheez ke Haram nikalne aur phir usse chorne ki waja se Jo dunyawi mushkilat pesh ayengi, unpar iss waqt na sochiye jiss waqt aap tehqeeq karrahin hain. warna woh aapko yak tarfa dhakel sakti hai. iska achha namoona yeh hai. ke misaal ke tor pe aap Deen ke kisi ese masle ke bare me parh rahi hon, jiske halal ya Haram hone se aapki Zindagi me koi change nahi ayega. maslan aapki koi aulaad nahi, aur na koi jaidaad hai. toh is waqt aap wiraasat ke qanoon ko parhengi, toh kitne relax aur thande dimag ke Saath puri baat aur dallail samajhte huwe parhengi. kyun ke apko koi aulad me batwaara karte huwe kisi bete/beti ya rishtedar se muzahmat ka khhayal o dar nahi hoga. toh issi tarha har baat ko thande aur khule dimag se samajhne ki Koshish karen. aur doosri ehem cheez waqt ka guzarna hai, Kuch cheezen Shuru me samajh nahi aatin, aahista aahista waqt ke Saath khulti aur samajh me aane lagti hain. apne tasur aur samajhne ki galatiyan bhi khulti jaaati hain. aur doosron ki kahi baat ki weakness bhi saamne aati hai. yeh sab waqt ke guzarne ke Saath saath hoti Rehti hai. isse bhi zehan me rakhna chahiye aur jald baazi nahi machani chahiye iztrar ki kaifyat me. iztrar ki kaifyat mein bohat si cheezen insan galat samajh jata hai. jab koi chez aapko Haram hone Ka zyada khadsha ho, usse filhal chor kar uss par thande dimag se tehkeek karte rahen. kabhi kabhar iztrar me samjhi aadhi baat bilkul koi aur najeeta nikaalti hai. aur ussi baat ko pura pura aur thande dimag se aur puri baat samajhne par woh koi aur nateeja balke opposite nateeja nikalti hai. toh use bhi zehan me rakhiye